LidanRubinov/Halacha-QA huggingface dataset:
שאלה: מלאכת יהודי בראש השנה: מה דין אוכל שיהודי הוביל ברכב ביום טוב שני של ראש השנה, האם מותר לאכול מאוכל זה בראש השנה?
תשובה: מי שעבר והוציא אש ביו"ט, כגון פה שנסע ברכב ועבר על איסור הבערה, יהיה מותר להנות מזה.
שאלה: שימוש חוזר במים: האם מותר לעשות שימוש חוזר במי נטילת ידיים ומי מקלחת וכדומה? שימוש חוזר, כגון: השקיית צמחים, שטיפת ריצפה וכדומה. יש בעיה עם הטומאה שבמים? אם יש בעיה, אז האם זה בטל בשישים?
תשובה: במים של מקלחת מותר, וגם במי נטילת ידים לסעודה מותר, חוץ ממים אחרונים שעושים לאחר הסעודה. שימוש במי נטילת ידיים של בוקר.
שאלה: השחתת הגוף או האוכל?: בשבת אוכלים מיני מאכלים מתובלים וטעימים מאוד ובמגוון מגוון. ביום חול אני מקפיד לאכול אוכל פשוט ובסיסי אך ורק לצורך בריאות הגוף ולדעתי האוכל שאני אוכל בשבת יזיק לגופי ולנפשי ביום החול (שכן אין בו קדושת שבת). לאחר שבת נשאר הרבה אוכל בסכנת בל תשחית שצריך לאכול במהלך השבוע ב"ה. מה קודם למה - בל תשחית של הגוף או של האוכל?
תשובה: :, בל תשחית של הגוף גובר על בל תשחית של האוכל. אולם אם מדובר באוכל שכל בני אדם אוכלים אם כן אין האוכל מוגדר כדבר מזיק. מה שאתה רוצה לנהל אורח חיים בריא יותר זה ודאי מעלה. אולם כדאי לדאוג שהאוכל שהוא ראוי לאכילה בכל אופן לא יזרק. אולי תזמין יום בתחילת השבוע את העניים כדי שיאכלו את האוכל שנשאר מהשבת.
שאלה: כיבוד הורים וקיום מצוות : הוריו של בעלי אינם דתיים. שבתות שם ממש קשות לי מבחינה רוחנית, מבחינת הכשרות ומבחינת חינוך הילדים. האם "כבד את אביך ואת אמך ואת שבתותי תשמורו" אומר שאני אינני חייבת ללכת לשם או שכיבוד הוריו של בעלי קודם לכל?
תשובה: כיבוד הורים מצוה גדולה אבל אין צורך שהיא תעשה על חשבון מצות אחרות על כן צריך להגיע לכך שהורי בעלך יצרו בביתם אוירה טובה של שבת וגם תשמר הכשרות ברמה טובה כדי שתוכלו לבקר אותם בשמחה ולא בהכרח.
שאלה: נטילת ידיים לפני אשר יצר: האם לפני ברכת אשר יצר מברכים על נטילת ידיים, ובאיזה אופן בדיוק מתבצעת נטילת הידיים?
תשובה: במשך היום, לאחר שירותים יש לשטוף את הידיים בברז ולברך "אשר יצר". יש מהדרין ליטול שלוש פעמים לסירוגין על כל יד מנטלה אולם אין לברך "על נטילת ידיים". בבוקר צריך ליטול את הידיים לפני השירותים שלוש פעמים לסירוגין (אם הוא צריך לשירותים הוא אינו מברך כלל) ולאחר שיצא מהשירותים נוטל ידיו שוב שלוש פעמים לסירוגין ומברך על נטילת ידיים וברכת "אשר יצר" (אם לא ברך כבר). עדיף להסמיך את "אלקי נשמה" לברכת "אשר יצר".
שאלה: לצעוק את התפילה בעזרת נשים: קורה לי הרבה פעמים במהלך התפילה בביה"כ, ובמיוחד בתקופת הסליחות, שאני מרגישה ממש צורך לזעוק ולצעוק בקול את הפסוקים לה. הבעיה היא שקול באישה ערווה והרבה פעמים אני שומרת על קול חלש אבל המחשבות שלי עסוקות בזה שאני רוצה לצעוק וכמה חבל שאני לא יכולה, וככה אני מאבדת מהעניין של התפילה. מה עושים במקרה כזה? ואם אני אצעק - לא סביר שהקול שלי ייטמע בקולות של כולם?
תשובה: : גם על רבי עקיבא מסופר שהיה הבדל בין תפילתו בציבור שהיתה נעשית לפי הכללים של הציבור לבין תפילתו ביחיד שהיא מתחיל את תפלת העמידה בזוית אחת ומסיים בזוית אחרת. אם כן אנו רואים שתפלת הרבים משלימה את תפלת היחדי. יש מעלה בתפלת הרבים שמשלימה את כל מה שנחסר לנו כדי להיות חלק מן הציבור. ודאי שגם יש מקום לתפלת היחיד שנעשית כעבודה שבלב ללא כלליים שכליים וציבוריים. אם הצעתי לך שלפעמים תתפללי ביחיד ושם תתפללי מן הלב ללא מגבלות של סדר ושקט.
שאלה: ברכה אחרונה: מהי הברכה האחרונה לפירות שלא משבעת המינים? אם אני שותה מים ואח"כ אוכלת משהו שמברכים עליו שהכל יש צורך לברך עוד פעם? ומה אם אני שותה מים ואח"כ מיד אוכלת פרי? לגבי ברכה אחרונה על מים - בכל פעם שאני מסיימת לשתות, "לקחת שלוק" לברך?
תשובה: 1. לאחר אכילת פרות שלא משבעת המינים מברכים "בורא נפשות". 2. אם לא התכוונת רק על המים דווקא אלא ברכת באופן כללי ואת אוכלת את המאכל השני אחרי זמן קצר, אין צורך לברך שוב "שהכל". מי שברך על פרי "שהכל" יצא בדיעבד ולכן לכתחילה יש לברך קודגם על הפרי ואחר כך על המים. אם ברכת על המים ולא התכוונת להוציא את הפרי ידי חובה ניתן לברך עליו כשאוכלים אותו "בורא פרי העץ" 3. שיעור הברכה הוא "רביעית" - רק מי ששתה ברצף 86 סמ"ק מברך ברכה אחרונה. אם את מתכוונת להמשיך לשתות אין לברך עד גמר השתיה.
שאלה: כלים חדשים שנשטפו במים חמים עם סקוצ  בשרי: יש לי סכו"ם חדש שחזר מטבילה והכניסו אותו ישר לכיור בשרי, לאחר שהיו שם כלים בשריים עם שאריות של בשר ושטפו שם את הסכו"ם במים חמים רותחים עם סקוצ בשרי שגם עליו היו שאריות של בשר. ואני רוצה שחלק מהסכו"ם הנ"ל ישמשו לחלבי האם אני צריכה להגעילם? אנחנו אשכנזים.
תשובה: לכתחילה, לחומרא יש להגעילם ואז יהפכו לפרווה ויהיה אפשר להשתמש בהם כרצונכם.
שאלה: צעצועים שמשמיעים קול בשבת: לגבי צעצועים שמשמיעים קול בשבת: 1. בשמיכת פעילות לתינוק המכונה "אוניברסיטה" יש צפצפה בתוך הבד. מותר לי להשכיב את בני בן ה-3 חודשים על השמיכה? 2. אני צריכה להיזהר שלא להשכיב אותו על הצפצפה? 3. מותר לתינוק לשחק בצעצוע מקשקש (שיש בו כדורים קטנים)? 4. בשבילי המשחק הזה הוא מוקצה? 5. ומה לגבי משחק שיש בו פעמון? (גם לגבי התינוק וגם לגבי). 6. ומה לגבי משחק שממש מנגן? (גם לגבי התינוק וגם לגבי).
תשובה: מותר להשכיב את הילד על השמיכה אם זה לטובת התינוק מותר, כגון: להרדים אותו או שלא יבכה או להשקיט את רוחו וכדומה. מותר לתינוק לשחק בצעצוע מקשקש או מנגן, כלומר: ההורים לא צריכים להפרישו ממנו, אלא שלא יעשה הגדול את הרעש בשביל התינוק. רק בגיל חינוך, כלומ:ר בערך בגיל חמש, צריך להתחיל להפרישו מדברים כאלה.
שאלה: טבילה בים: האם טבילה בים לפני יום כיפור שוות ערך לטבילה במקווה? האם היא צריכה להיעשות בעירום? כמה טבילות? והאם יש תפילה שיש לומר לפני שטובלים? האם את הבגדים שאיתם אני מגיע לחוף (או במקרה שאני מגיע למקווה) צריכים להיזרק או שאני יכול ללבוש אותם מחדש?
תשובה: 1. ניתן לגבר לטבול בים. 2. היא צריכה להיות כדין כל טבילה, ללא חציצה. ניתן בשעת צורך לטבול בבגד ים ולהרפות אותו לזמן קצר בתוך המים. 3. בעיקרון מספיקה טבילה אחת לשם תשובה אולם יש מנהגים שונים בזה. מתוך שיעור של הרה"ג מרדכי אליהו באתר: "מספר טבילות - טובלים חמש טבילות בערב יום הכיפורים  אחת, בשביל הטהרה. שניה, לתיקון הכעס. שלישית, למתק הדין והגבורה בחסדים. רביעית, להעביר את לבושי החול. חמישית, לקבל קדושת היום. ויש נוהגים לטבול ג' פעמים ויש נוהגים ח' פעמים ויש נוהגים ט"ל פעמים  כה"ח תקפא ס"ק פג. תרו ס"ק דן  ומי שאינו זוכר את כוונות הטבילה בפרטות, יכווין בטבילתו על פי מה שכתוב בסידור או בבא"ח ניצבים ג". 4. ניתן ללבוש אותם מחדש.
שאלה: רכיבת אופניים לילדים בשבת וביו"ט: הילדים שלי שאלו אותי מדוע איני מרשה להם לרכוב על האופניים לגן המשחקים בשבת. תקלות באופניים אינן דבר שכיח ואין חשש שידעו לתקן את התקלה. גם תחום שבת אינו חשש. אני נשאר עם התירוץ "לא מקובל שילדים דתיים ירכבו על אופניים בשבת", זה עובד אבל אני לא חש בנוח עם התשובה הזאת. מה הופך את הרכיבה על האופניים לאיסור בעוד מקובל במקומותנו להתיר לילדים לשחק במשחקים אחרים?
תשובה: אתה צודק. אין לרכוב על אופניים בשבת משום שזהו עובדין דחול שלא מתאימים לאוירה של שבת, גם אם אין חשש לתיקון. בכל אופן, החזרת שרשרת נחשבת תיקון ואותה יכול גם ילד לעשות ויש חשש. אמנם ילדים קטנים עם תלת אופן שבו אין שרשרת - זה משהו אחר, ויכולים לרכוב עליו בשבת.
שאלה: האם בת יכולה לקדש בת: לפני מספר שנים, חברתי בצחוק שמה עליי טבעת ואמרה את המשפט "הרי את מקודשת לי" וכו. לאחר שניות מועטות כשקלטתי, כעסתי עליה ונדמה לי שהורדתי את הטבעת. יש אפשרות לבת לקדש בת? להתייחס לזה?
תשובה: אין אפשרות שיחולו קידושין כאלה, ואין כלל להתייחס לזה. הרב ניר אביב
שאלה: אחריות על דיני ממונות: לפני כשנתיים עשיתי עבודה מעשית עם יועצת במסגרת לימודי ייעוץ באוניברסיטה. ההסדר של האוניברסיטה הוא שאני פעם בשבוע נמצאת עם היועצת והאוניברסיטה משלמת לה סכום מסוים. כמובן שלשם כך עליי להביא להם דו"ח שעות, ולהעביר להם טפסים שהתבקשה למלא עם פרטיה. את טפסי הנוכחות, ואולי גם את טפסי הפרטים העברתי לאוניברסיטה באיחור (נדמה לי זמן מה לאחר העבודה מעשית). מידי פעם הייתי עוקבת אחרי זה דרך האוניברסיטה והיועצת לוודא שקיבלה את הכסף, מאחר והרגשתי אחריות שהרי אני הגשתי את הטפסים מאוחר ואולי זה עושה בעיות. בסופו של דבר היא אמרה שקיבלה את הכסף, אך לא את כולו. דיברתי עם האוניברסיטה והם אמרו שהיא צריכה לדבר איתם ישירות ולהסדיר את זה. מתוך דחיית הדברים לא חזרתי ליועצת והיא לא חזרה אליי. נדמה לי שאיזה שנה לא דיברנו. אני תוהה האם זו עכשיו אחריות שלי להתקשר אליה פתאום היום ולשאול אותה על הכסף של אז? שהרי היא יכולה להתקשר אליי או לאוניברסיטה.
תשובה: חוזה ההתקשרות הוא בין היועצת לאוניברסיטה, ואת לא אחראית ולא מחוייבת ליועצת מבחינה ממונית. לכן, מבחינה הלכתית אינך חייבת להתקשר אליה, אולם נראה שראוי לפנים משורת הדין כן להתקשר ולהתעניין היכן עומדים הדברים ולהציע את עזרתך אם תידרש. הרב ניר אביב
שאלה: תפילה - חזרה על מילים: יש דברים בתפילה שאני רוצה לכוון בהם עד עמקי נפשי ולכן אני חוזר על מספר מילים כמה וכמה פעמים (כגון "וטהר ליבנו לעובדך באמת") בעקר יש קטעים כאלה בראש השנה ויום כיפור. רציתי לדעת אם יש פה בעיה ואם יש אז האם זה מספיק חמור עד שעדיף שאני אומר את הדבר רק פעם אחת דבר שיהיה עם הרבה פחות כוונה. מראש
תשובה: אם הדבר נעשה אך ורק לצורך כוונה - מותר. אולם לצמצם כל האפשר את החזרות ולעשתן בצינעה.
שאלה: "יהיו לרצון" ב"שמע קולנו": ראיתי כי אין תשובה מפני מה מדלגים על פסוקים ב"שמע קולינו" שבסליחות. אני מבקש להתמקד רק בפסוק: "יהיו לרצון וכו". אולי צריך לשבור מנהג לא מובן זה ולהחליט שאנו מתחילים לומר פסוק זה, למה לא?
תשובה: אינני יודע בדיוק את הסיבה אבל כנראה שזה לא היה כתוב בכל הנוסחאות ולכן יש כאלה שאומרים שלא לאומרו. אפשר לשאול על כל אותם פסוקים למה נבחרו, והתשובה היא שהם פסוקים של תפילה ובנוסחאות מסויימים בחרו בפסוקים אלו.
שאלה: התרת נדרים לנפטר: איך לעשות התרת נדרים לנפטרת? אימי ביקשה ממני בחלום ללכת לבית כנסת להתיר נדרים כשהיתה בבית חולים ולבסוף נפטרה.
תשובה: עקרונית, ברוב קהלות ישראל נוהגים לעשות לכל נפטר התרת נדרים בעלת ההלוויה, ויש להניח שגם לאימך עשו התרת נדרים בעת שנפטרה. ואם בכל זאת את חוששת ורוצה לעשות התרת נדרים, תתייעצי באופן אישי עם רב בענין זה.
שאלה: אזכרה שנה - 11 חודש: סבתי נפטרה בכ"ז בחשוון תשס"ט ו-11 חודש שלה יוצא בכ"ו בתשרי תש"ע, סעודה ולמחרת עלייה לבית העלמין. מאחר והיא נטמנה בדרום וילדיה מגיעים מאזור ירושלים והצפון - האם מותר ואפשר שביום הסעודה, דהיינו כ"ו בתשרי, נעלה לבית העלמין בסביבות הצהריים ובערב נקיים את מצוות הסעודה או שחייב על פי ההלכה ראשית לקיים את הסעודה ורק למחרת לעלות לבית העלמין עם שחר?
תשובה: המנהג הוא לעשות את הסעודה בליל אחד עשר חודש אולם אם לא ניתן אפשר לעשות זאת בתאריך אחר (על פי ילקוט יוסף הלכות אבלות סימן מ, ג). טוב יותר שתתחילו את הסעודה לפני השקיעה ואז היא יוצאת עדיין ביום האזכרה.
שאלה: הכשרת כלי חרס: יש לדודתי כלי חרס והיא אינה זוכרת אם השתמשה בו ככלי בשרי או חלבי. הפעם אחרונה שהשתמשו בו היתה לפני כמה שנים. האם ניתן להכשיר אותו וכיצד?
תשובה: להכשיר 3 פעמים במים רותחים וזהו.
שאלה: פדיון כפרות מכסף מעשר: האם פדיון כפרות יכול להחשב בתור מעשר?
תשובה: לא.
שאלה: כפרות ליום כיפור: 1. אם אני מעוניין לעשות כפרות ליום כיפור עם כסף במקום בשחיטת תרנגול (מעולם לא עשיתי כפרות) - כיצד עליי לנהוג? 2. איזה סכום כסף הוא הסכום ששווה ערך לתרנגול כפרות? 3. מה יש לומר בזמן הכפרות, וכיצד בדיוק עושים זאת? 4. מתי מומלץ לעשות את הכפרות? 5. האם את הכסף שעימו עושים כפרות יש לתרום למקום ספציפי או לכל מטרה שתסייע לנזקקים וכו.?
תשובה: קח לפחות ח"י שקלים, או מספר כפול או משולש וכו'. אמור את הנוסח הכתוב במחזור ובמקום תרגול זה וכו' אמור כסף זה ילך לצדקה וכו'. בכל בית כנסת מונחות בתפילת המנחה קערות לפדיון כפרות, חלק את הכסף לפי סדר עדיפויות הנראה בעיניך.
שאלה: פירסום דברי קבלה: האם זה ר שמקימים אתרים ומפרסמים סרטים וספרים על תורת הסוד, שאותם בדר"כ לומדים בנ"י אדם שנמשכים לזה והם לא תלמידי חכמים ולא בני 40? אם זה לא ר, יש למחות על זה (כלומר להמליץ שלא להתעסק בתורת הסוד)?
תשובה: אין לעסוק בדברי קבלה וסודות התורה אלא רק מי שראוי לכך, מי שלמד הרבה תורה, ותקן את מדותיו. ומי שאינו ראוי לימוד הקבלה לא מרומם אותו אלא אף מזיק וחבל. אך אין בידינו למנוע להפיץ דברי קבלה באתרי אינטרנט. המפיצים לא ישמעו לנו.
שאלה: קביעת מזוזה בבניין דירות: אני צריך לקבוע מזוזה בפתח בניין דירות מכיוון שאין. האם צריך לקבועה מזוזה עם ברכה?
תשובה: אם יש דלת - יש לקבוע מזוזה אם אין דלת - לקבוע בלי ברכה, כי לפי הרמב"ם לא קובעים מזוזה במקום שאין דלת.
שאלה: תמונה מצוירת של דמות: האם מותר לתלות בבית ציור של דמויות אנשים הכוללות את כל הגוף?
תשובה: אין בזה בעיה. רק בעשיית תמונות בולטות, כלומר שיש בהם חיתוך של הגוף. כמובן שצריך שיהיו בצניעות.
שאלה: שינוי ר התרומות: ברשותי קופה של אחת הישיבות אשר אנו תורמים לתוכה את כל הצדקה שבמזומן בבית, לפני תפילה, לפני הדלקת נרות וכדומה. עוד לאותה ישיבה יש לנו הוראת קבע של למעלה ממאה ש"ח בחודש. כל זה נוהג מס שנים רבות. כמו כן, יש לנו הוראות קבע לעוד ישיבות ומפעלי צדקה ב"ה שזיכנו האל. לאחרונה נזדמן לידינו להחזיק בן תורה עני. ואנו רוצים לעשות שינוי בהרגלי הצדקה. 1. להפקיד בחשבונו של הנ"ל סכום גדול כל חודש. 2. להקטין את סכומי הוראות הקבע, וחלק להפסיק כדי לקיים את 1. 3 להסב את יעוד הקופה כדי לממן את 1. האם אנו יכולים לקיים את כל השינויים הנ"ל או שיש להתיר נדרים וכו?
תשובה: אתם רשאים לשנות את סדרי העדיפויות במתן הצדקה.
שאלה: טבילה וכפרות לפני יוה"כ: האם את הטבילה לפני יום כיפור ניתן לעשות מוקדם בבוקר ערב החג או שמא מומלץ בסמוך לכניסת החג, אחרי שסיימנו את כל המטלות של אותו היום? מתי מומלץ לעשות את הכפרות (עם כסף, לא עם תרנגולת)?
תשובה: השולחן ערוך (אורח חיים, תרו, ד) כתב שאפשר לטבול מתי שירצה ורק שיהיה קודם הלילה. וכתב כף החיים (ס"ק נב) שעיקר הטבילה הוא לאחר חצות (וכן כתב בקיצור שולחן ערוך סימן קלא, ו) ואם רוצה להקדים אפשר עד שעה לפני חצות. בטבילה לאחר חצות יש שני מנהגים. יש המאחרים את טבילתם לאחר סעודה מפסקת בכדי להסמיך אותה ליום כיפור (מגן אברהם). ויש שנהגו לטבול לפני תפילת מנחה מאחר ומתוודים בתפילה זו (ט"ז). הזמן הטוב ביותר למנהג הכפרות הוא באשמורת הלילה לאחר סליחות (סמוך לתפילת שחרית). (משנה ברורה סימן תרה, א וזה על פי הקבלה).
שאלה: לא צודק שדוקא אני נולדתי יהודי: איך זה שהתורה מעידה על כך שהקב"ה צדיק, שזה אומר שהכל נעשה בצדק, והרי איך זה צודק שאני נולדתי לעם הנבחר ויש לי אפשרות להגיע לרמות גבוהות ולקבל הרבה שכר ולעומת זאת יש מי שנולד גוי ובכלל לא מקיר את היהדות וגם אין לו סיבה לחשוב לחקור את העניין והוא יקבל פחות שכר? האם זה צודק שבמקרה לי היה מזל ולו לא?
תשובה: כדי להשיב לשאלתך היפה צריך להבין מהו צדק. אם אנחנו רואים אדם שגונב מחבירו, אנו אומרים שאדם זה עשה מעשה לא צודק. אולם מדוע באמת מעשה זה אינו צודק? מהו בדיוק אותו 'צדק' שהגנב פגע בו? דבר צודק הוא דבר המכוון לסדר בו הקב"ה רוצה שהעולם יתנהל. פעולה המנוגדת לסדר שבו הקב"ה סידר את המציאות היא פעולה לא צודקת. וזו הסיבה לכך שאנו רואים מעשה גניבה כמעשה שאינו צודק, שהרי הקב"ה רוצה שממון מסוים יהיה ביד אדם מסוים ובא אדם אחר ופגע בצדק. אם העולם לא היה מכוון ע"י הקב"ה, כלל לא היתה משמעות למושג 'צדק' ולא היתה לנו כל טענה מוסרית כלפי אותו גנב. נמצא, שהצדק אינו מושג העומד בפני עצמו אלא הוא תלוי ברצון ה', ר שסידר ה' את המציאות. ממילא כאשר אנו דנים ברצון ה' עצמו (לא 'במקרה'!), כמו את מי לברוא כיהודי ואת מי כגוי, אנו דנים בדבר שקודם לעצם מושג הצדק, ועל כן מושג הצדק כלל לא חל לגביו.
שאלה: למה ה' מעניש את הרשעים: ה הרי יודע את העתיד ואם כן אז יוצא שהוא יודע שאדם מסויים ירשיע והוא בכל זאת בורא אותו ואז מעניש אותו על רשעותו והרי זהו התאכזרות של ממש. לא כן?
תשובה: לא כן. גם החטא וגם העונש אינם סוף פסוק. מטרת העונש היא לתקן ולזכך את האדם, ולאפשר לאדם להתענג על ה' אף על פי שחטא, בהתאם לדרגתו. וכך נאמר בגמרא "משפט רשעים בגיהנום שתים עשרה חודש". וגם על אותם רשעים גדולים שעליהם נאמר שאין להם תיקון, מבואר בכמה מקומות שבאופן עמוק יש להם תיקון. ולדוגמא, נאמר במשנה בתחילת פרק חלק כי ארבעה מלכים אין להם חלק לעולם הבא בשל רשעותם הגדולה, אולם בגמרא מובא כי דורשי רשומות היו אומרים שיש להם חלק. וגם על אותם רשעים עליהם נאמר שנעשים אפר תחת כפות רגלי הצדיקים, כתב בעל ה'לשם' - מגדולי המקובלים בדורות האחרונים - שמדרגה זו עצמה היא דרגה רוחנית, שאותם רשעים יכולים להגיע אליה. תשובה מזוית נוספת - גם במעשים שעושים הרשעים יש צורך בעולם, ולדוגמא נבוכדנצאר נקרא בתנ"ך 'עבדי' כי החרבת בית המקדש היתה לטובת עם ישראל, אף שהוא עצמו לא התכוון לטובה. ואין אותו הרשע יכול לבוא בתלונות לקב"ה, שהרי ידיעת ה' שהוא עומד לחטוא אינה מגבילה כלל את בחירתו החופשית, ואם כן אדם זה אחראי למעשיו במלואם.
שאלה: בקשת סליחה מחשוד: כיצד מבקשים מאדם סליחה על חשד שחשדו בו (קשה כי עדיין חושדים), וכן מעולם לא נאמר לחשוד שהוא חשוד?
תשובה: : אם כתוצאה מבקשת הסליחה יהיה פגיעה בבן אדם לחבירו אזי נפסק שאין צורך ולא טוב להודיע לו על כך שפגעת בו. בנוגע לשאלה של החשד, צריך לנהוג לפי מה שפירט החפץ חיים. יש מקרים שבהם מותר לחשוד באדם. בכל אופן שם כתוב שאם מדובר באדם שכבר התחזק כרשע ולא כצדיק איז מותר לחשוד בו.
שאלה: אפיית עוגה לארוחה חלבית בתנור בשרי: מה התנאי שאני יכולה להכין עוגה לארוחה חלבית (עוגה פרווה) בתבנית אפייה חדשה בתנור שבו אני רגילה לעשות עוף? שאינו בן יומו. אנו נוהגים לפי הרב דב ליאור שליט"א, אשכנזים
תשובה: אין שום בעיה.
שאלה: סכרת בהריון - ביום כיפור: אני בת 40. בתחילת חודש שישי, הריון תאומים. יש לי סכרת הריונית ומתחילת ההריון אני מזריקה אינסולין. הרופא אמר לי שאסור לי בכלל לצום אלא להמשיך ולאכול כרגיל. כרגע אני אוכלת 3 ארוחות ולאחריהן אני לא אוכלת במשך שעתיים אלא רק שותה. מה עלי לעשות?
תשובה: לחלק כל ארוחה למנות קטנות ולאכול כ40 גרם בהפסקות של 9 דקות בין מנה למנה. לשתות משקה מזין בכמות של כ 40 מ"ג בהפסקות של כ5 דקות. אין צורך לחכות בין אוכל מוצק לנוזל.
שאלה: דיני כפרות: אני מעניין לעשות כפרות עם תרנגולים. האם זה משנה גיל התרנגול? (שלי צערים מאוד בני חודשים פרגיות) האם צבע התרנגול משנה? (יש לי שחורים) האם מין התרנגול משנה אם אני מעוניין לעשות גם לאשתי?
תשובה: מתוך שיעור של הרה"ג מרדכי אליהו באתר: "תרנגולי כפרות א. נוהגים לעשות כפרות עם תרנגול זכר לכל אחד מבני הבית גדולים וקטנים, ותרנגולת נקבה לכל אחת מבנות הבית. ולאשה מעוברת לוקחים תרנגולת אחת בשבילה, ועוד תרנגול ותרנגולת לעובר כשאין ידוע אם הוא זכר או נקבה (עיין רמ"א תרה. כה"ח שם ס"ק ה). ב. מי שאין ידו משגת יכול לקחת לאשה מעוברת רק תרנגול ותרנגולת. ואם אין ידו משגת גם זה, אפשר ליקח תרנגול אחד ותרנגולת אחת לכל בני הבית. ואם אין לו או שלא מוצא מי שישחט לו כדין, או שקשה לנקות את העופות ולמולחם כדין, יכול לעשות "כפרות" על כסף שערכו כערך התרנגולים. אבל לא יקח תורים ובני יונה שהם ראויין להקרבה ויהא נראה כאילו מקדיש קדשים בחוץ, וכן יזהר שלא לומר פסוקים כגון "יושבי חושך וכו'" (עיין שו"ע תרה. כה"ח שם ס"ק ח). ג. טוב ליקח תרנגולים לבנים, שנאמר: "אם יהיו חטאיכם כשנים - כשלג ילבינו" (ישעיה א יח) אך לא יחזר אחריהם יותר מדי (עיין רמ"א תרה. כה"ח שם ס"ק כד). ד. הנוהג לעשות כפרות בתרנגולים ורוצה לשנות ממנהגו ולעשות כפרות בכסף, צריך לעשות "התרת נדרים"." קישור לשיעור.
שאלה: תבליט של פילים ועצים על קערת עץ: קיבלתי במתנה מהבוס שלי קערת עץ מרשימה מעבודת יד אשר יש עליה גילופים של פילים ועצים. 1) האם אני רשאי לקחתה לביתי לשם שימוש ולהנות ממנה? 2) חברה לעבודה כבר ביקשה אותה אם אני לא מעוניין בה. אני לא חש בנוח למסור אותה אם היא אסורה לי. איך לנהוג?
תשובה: אפשר לקחת, אין בזה בעיה, לא נראה שיש בזה ע"ז.
שאלה: שמירה על קשר משפחתי: יש לי אח אחד שומר מצוות. ילדיו אינם שומרי תורה. בברית שהתקיימה לנכדי בבית הכנסת במושב בו אנחנו גרים הופיעה אחייניתי בלבוש מאד לא צנוע. חשוב לציין, שהילדים למדו במסגרת החינוך הדתי. חשוב לי לקיים קשר עם אחי, כי הוא שאר הבשר הקרוב ביותר שלי. ידוע לי, מפי אח של גיסתי, שהוא בא בעצם אחד החגים לאסוף את אחייני לנסיעה כל שהיא. מעולם לא שוחחתי עם אחי על הנושא, בכלל אני מפחדת לפגוע בו. להזמין או לא? לדבר על כללי התנהגות בביתי?
תשובה: אם לא מדובר על כך שיש לך ילדים שעלולים להיפגע חינוכית אני ממליץ להזמין את קרובי המשפחה שלך. רק שיקול חינוכי של שמירה על משפחתך יכול להיות סיבה לזהירות אולם אם זה לא קיים יש חשיבות לשמור על קשר ולקרב. אם יהיו התנהגויות חריגות אני מניח שתוכלו ביחד מתוך אהבה להגיע להסכמות לדרך ההתנהגות שלהם כשהם נמצאים אצלך.
שאלה: יום כיפור למינקת: ילדתי לפני 4 חודשים ומאז הלידה כל מספר ימים אני ממש לא מרגישה טוב וזה קורה במיוחד אם לא שתיתי מספיק. בנוסף לכך, התינוק ניזון מהנקה בלבד ואם אני לא שותה החלב מתמעט. דיברתי עם הרופאה שלי והיא אמרה שלא כדאי לי לצום ושזה לא בשבילי כרגע. מה עלי לעשות? וגמר חתימה טובה.
תשובה: שתי הרבה בערב הצום ואל תאכלי דברים מלוחים. בצום עצמו הישארי בבית במקום ממוזג. במקרה שתרגישי שההנקה אינה מספקת את התינוק, כגון: שהוא יונק אחת ל4 שעות ואחרי שעתיים הוא כבר דורש עוד, וכשאת מניקה אותו הוא לא שבע - עליך לשתות לשיעורין (ראי תשובות אחרות באתר זה). אם פסק הזמן ארוך מדי את יכולה לשתות בהפסקות של 2 דקות. וכמו"כ, אם את עצמך תרגישי חולשה יתרה.
שאלה: תפילת שחרית כשאין זמן: אני חייל, ובכל בוקר אין לי הרבה זמן להתפלל תפילת שחרית כמו שצריך. אני רוצה לדעת מה אני חייב להגיד ועל מה אני יכול לדלג ואיך בדיוק להתפלל כשאין לי זמן.
תשובה: על פי פקודות המטכ"ל מגיע לך זמן קצוב לתפילה  30 דקות לשחרית ובימים ב' ו- ה' 40 דקות, ואין שום סיבה שלא תנצל זמן זה. אין בדבר משום פגיעה בצבא, שכן צבא ישראל עומד בזכות תפילות חייליו המקדשים את השם בכך שגם בזמנים הלחוצים בצבא מקדישים זמן לתפילה ועבודת ה', ובכך מרוממים את כל העשייה הצבאית לרמה של קיום מצוה ועשיית רצון ה' בעצם קיום הצבא.  כמובן שאין הכוונה לשעות פעילות מבצעית שזה דוחה באותה שעה הכל.
שאלה: כפרה על עבירה במזיד שעונשה מיתה בידי שמים: כיצד ניתן לכפר על עבירה שנעשתה במזיד ועונשה מיתה בידי שמים? (בארבעת חילוקי הכפרה שבמסכת יומא זה לא נזכר). וגמר חתימה טובה
תשובה: : ראשית יש להדגיש שכדי שעבירה תוגדר מזיד צריך שבעת העבירה ידע שהעונש על העבירה הוא מיתה בידי שמים. ואם מדובר על אדם שלא האמין כתוצאה מהשפעה של הכפירה בדור יש לדון שכל העבירות שעבר מוגדר כאונס ולפחות כעבירות בשוגג. אם העבירה בשוגג נראה שהכפרה היא על ידי נתינת צדקה. הצדקה היא במקום הבאת קרבן שהיה צריך להביא בזמן שבית מקדש קיים. אם העבירה במזיד כתוב ברמ' שהכפרה על ידי יסורין שיבואו עליו. אם כן הדבר הראשון הוא להצדיק את דינו של הקב"ה אם ח"ו באו על האדם יסורין. ודאי שאדם לא יביא על עצמו יסורין. בדורות קודמים היו אנשים שחוזרים בתשובה מייסרים אתע צמם בתעניות. והחת"ס כתב שכל יום תענית נחשב כמו מכה אחת של מלקות.אולם כתבו האחרונים שהיום לא זה דרך התשובה. מי שרוצה לקבל על עצמו יסורין יקבל עצמו תענית דיבור. בתענית יש צד של גלות ופרישה מהחברה. אולם לדעתי כל תשובה מקומית וחריפה אינה העיקר. במקום תענית דיבור יום קבל על עצמך חצי שעה ביום שהחצי שעה היא חצי שעה של עובדת ה'. זה יכול להיות חצי שעה של אמירת תהילים או חצי שעה של לימוד. אולם העיקר שזה יהיה חצי שעה נטו כלומר חצי שעה מרוכזת שכל כולה עבודת ה'.
שאלה: ירושה גם לבנות: כעבור שנתיים מאז פטירת חמי וחמותי החליט האח הגדול (גיסי) לחלק את הירושה לפי חוקי המדינה. היורשים הפוטנציאיליים הינם שני אחים ו-3 אחיות, ובנוסף ילדי האחות הבכורה. בנוסף ישנה אחות רק מאבא. לי הדבר מאוד חורה וברצוני להביע את המחאה על כך שלא עושים זאת לפי ההלכה (חצי לכל בן). והשאלה מהי הדרך הנכונה להביע את המחאה: 1. להודיע בכתב שאין לנו חלק בירושה לפי ההלכה ולפיכך אנו מחוץ לדיון. 2. לקבל את החלק והעביר אותו מיידית לאחים (חצי לכל אחד) ההתלבטות היא אולי יש כאן השבת אבידה? או שזה נקרא אבידה מדעת? יש לציין שהאח הגדול ויתר על חלקו לטובת יתומי אחותו. האם ראוי שגם אנחנו נעשה כך? או שזה נחשב כאילו קבלנו דבר שלא מגיע לנו וממילא נצטרך בעתיד להחזיר אותו?
תשובה: אם ישנה הסכמה בין האחים הם רשאים לחלק הירושה כרצונם, ואף הבכור רשאי לוותר על חלקו הכפול ולהתחלק עם יתר האחים. יתר על כן, הפוס' ממליצים שלכתחילה יש לעשות כן שירשו אף הבנות. התורה איננה מתנגדת לחלוקה בין כל האחים אלא רק קובעת את ההלכה ומכריעה מה לעשות במקרה שאין הסכמה בעניין. לכן, במקרה הזה האח הבכור נהג בצורה הטובה והמומלצת ביותר. הרב ניר אביב
שאלה: הצעה להשקיע לפי שווי לא ידוע: אני יוזם פיתוח של מוצר חדש - שיש בו כבר התעניינות מצד לקוחות. ברצוני לעניין בני-משפחה, חברים ומכרים בהשקעה במיזם. בדרך כלל - בשלב הראשוני - שווי המיזם נמוך, וככל שמתקדמים בפיתוח מכירות - השווי עולה. ברור לי שבשלב מאוחר יותר תידרש השקעה נוספת. לא ידוע מתי ואם בכלל תהיה ההשקעה הבאה. לא ידוע לפי איזה שווי תהיה ההשקעה הבאה. ברצוני להציע למשקיעים הראשונים - המלווים - שיוכלו להמשיך להחזיק במניות או למכור אותן למשקיע החדש. האם אפשר להבטיח למשקיעים הראשונים: - שווי חברה מקסימלי לפיו תחושב השקעתם? ( ככל שהשווי גבוה יותר - חלקם יקטן) - התחייבות ליחס כלשהו בין שווי החברה לגבי השקעתם ובין שווי החברה להשקעה הבאה - שזה מעין - "מינימום רווח" - שלא ידוע מתי ואם בכלל יגיע. האם אפשר להתחייב שאם המיזם ייכשל - הכסף יוחזר בתוספת פיצוי כלשהו?
תשובה: ישנם שני סוגים של משקיעים: א. מלוים. ב.בעלי אחוזים בחברה. א. למלוים אין כל קשר אמיתי למיזם, והם ספונסרים חיצוניים שאין להם בעלות כלשהי בחברה אלא נתנו ליזם הלוואה כספית לזמן בתמורה לקבלת הקרן   רווחים במועד מאוחר יותר. המלוים לא רוצים לקחת סיכון ודורשים רווח מוסכם וקצוב מראש, לא מעניין אותם אם השווי של המיזם יעלה ובכמה או שחלילה ירד כיוון שבכל מקרה יקבלו את אותו הסכום שעליו הוסכם מראש. ב. בעלי אחוזים בחברה הם אנשים שקונים ממך זכות להיות שותפים שלך במיזם. כשותפים הם כורכים את גורלם יחד אתך, אם תרוויח ירויחו אף הם באותו יחס, ואם תפסיד גם הם יפסידו, ולא יוכלו לדרוש ממך פיצוי כלשהו. כהדרכה כללית כדי להימנע מאיסור ריבית חובה עליך להודיע לכולם וכן להזכיר במפורש בחוזה שיחתם באופן אישי עם כל משקיע שכל ההתקשרות ביניכם היא נעשית על פי היתר עיסקה ולפי ההלכה.(ישנם נוסחים שונים ואם תצטרך עזרה בכך תפנה אלינו שוב). 1.עליך להיות כנה ואמיתי ולומר למשקיעים את המצב האמיתי ואת ההערכות שלך, ולהבהיר להם שתוכנית הרווחים בנויה על פי ההערכות בלבד ושום דבר אינו ודאי, וכן לומר להם שבדרך כלל בשלב מאוחר ישנה השקעה נוספת וכו'. 2.לגבי מה מותר לך להתחייב להם, אתה יכול להתחייב לתת להם כפי רצונך ואין הגבלה בדבר אם עובדים במסגרת "היתר העיסקה", רק להיזהר לומר להם רק התחייבויות שריאלי שתעמוד בהן. 3.אם המיזם יכשל, תוכל להחזיר עם פיצוי משום שכאמור אתה עובד על פי היתר עיסקה. (הערת אגב שאינה הלכתית: לגבי סוג המשקיעים השני אינך חייב לעשות כן שהרי זהו הסיכון שהם לוקחים והם מודעים לכך, ואין צורך להציע להם פיצוי, וכשאתה מפסיד גם השותפים מפסידים). הרב ניר אביב
שאלה: הפסקת 30 ימי אבל על ידי יום כיפור: אבי נפטר לפני ערב ראש השנה כך שקמנו מהשבעה בערב ראש השנה. ברצוני לדעת, האם עבור הילדים יום הכיפור מבטל את ה-30 ימי אבל ואנחנו יכולים להתגלח בערב יום כיפור או אחריו?
תשובה: לא. ימים טובים מפסיקים את דיני האבלות על שאר קרובים אבל לילדי הנפטר, שאינם יכולים להתגלח ולהסתפר לפחות 30 יום וגערה מחבריהם, אין רגל מבטל אבלות שלושים לעניין תספורת. (שולחן ערוך יורה דעה, שצט, ד)